Ալունիտ

Ալունիտ ( - պաղլեղ), միներալ բարդ սուլֆատների խմբից՝ KAl[SO4]2(OH)6։

Հատկություններ 
Պարունակում է 11,4 % կալիումի օքսիդ և 37% կավահող։ Բյուրեղանում է տրիգոնային համակարգում՝ ռոմբոէդրերի ձևով։

Լինում է սպիտակ, մոխրագույն, կարմրավուն։ Կարծրությունը՝ 3,7-4,5, խտությունը՝ 2600–2800 կգ/մ3։ Թթվակայուն է։ Առաջանում է էֆուզիվ ապարներում՝ հիդրոթերմալ լուծույթների ազդեցությամբ (ալոինիտացում)։ Հանդիպում է հոծ կամ փուխր հողային ագրեգատներով։

Կիրառում 
Օգտագործվում է պաղլեղ, կավահող և կալիումական աղեր ստանալու համար։ Անդրկովկասում հայտնի են Ամուլսարի (ՀՍՍՀ) և Փիփի (Ադրբեջանական ԽՍՀ) հանքավայրերը։

Ծանոթագրություններ

Գրականություն 
 
 
 
 

Սուլֆատների խումբ
Միներալներ
Կալիումի միներալներ
Ալյումինի միներալներ